title: Decizia Consiliului din 30 august 2001 privind încheierea Acordului între Uniunea Europeană și Fosta Republică Iugoslavă a Macedoniei referitor la activitățile Misiunii de supraveghere a Uniunii Europene (EUMM) în Fosta Republică Iugoslavă a Macedoniei

text:
               18/Volumul 01

               RO

               Jurnalul Ofícial al Uniunii Europene

               159

         32001D0682

               L 241/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 30 august 2001
   privind încheierea Acordului între Uniunea Europeană și Fosta Republică Iugoslavă a Macedoniei referitor la activitățile Misiunii de supraveghere a Uniunii Europene (EUMM) în Fosta Republică Iugoslavă a Macedoniei
   (2001/682/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acestuia,
   având în vedere recomandarea președinției,
   întrucât:

               (1)

               Consiliul a adoptat, la 22 decembrie 2000, Acțiunea comună 2000/811/PESC privind Misiunea de supraveghere a Uniunii Europene (1).

               (2)

               Articolul 6 din acțiunea comună menționată anterior prevede că normele care reglementează operațiunile EUMM în zona care ține de competența sa sunt enunțate în acorduri care trebuie încheiate în conformitate cu procedura prevăzută la articolul 24 din tratat.

               (3)

               În urma deciziei Consiliului din 28 iunie 2001, care autorizează președinția să deschidă negocierile, aceasta a negociat un acord cu Fosta Republică Iugoslavă a Macedoniei privind activitățile EUMM.

               (4)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Fosta Republică Iugoslavă a Macedoniei privind activitățile Misiunii de supraveghere a Uniunii Europene (EUMM) în Fosta Republică Iugoslavă a Macedoniei se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte la data adoptării.
   Articolul 4
   Prezenta decizie se publică în Jurnalul Oficial.

      Adoptată la Bruxelles, 30 august 2001.

            Pentru Consiliu

            Președintele

         L. MICHEL

      (1)  JO L 328, 31.12.2000, p. 53.


title: Decizia 2005/481/PESC a Consiliului din 13 iunie 2005 privind încheierea Acordului dintre Uniunea Europeană și Ucraina cu privire la procedurile de securitate pentru schimbul de informații clasificate

text:
               18/Volumul 03

               RO

               Jurnalul Ofícial al Uniunii Europene

               261

         32005D0481

               L 172/83

               JURNALUL OFÍCIAL AL UNIUNII EUROPENE

      DECIZIA 2005/481/PESC A CONSILIULUI

   din 13 iunie 2005
   privind încheierea Acordului dintre Uniunea Europeană și Ucraina cu privire la procedurile de securitate pentru schimbul de informații clasificate
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolele 24 și 38 ale acestuia,
   având în vedere recomandarea președinției,
   întrucât:

               (1)

               La sesiunea din 27 și 28 noiembrie 2003, Consiliul a hotărât să autorizeze președinția, asistată de secretarul general/înalt reprezentant (SG/ÎR), să deschidă negocieri în conformitate cu articolele 24 și 38 din Tratatul privind Uniunea Europeană cu anumite țări terțe, pentru ca Uniunea Europeană să încheie cu fiecare dintre ele un acord cu privire la procedurile de securitate pentru schimbul de informații clasificate.

               (2)

               Ca urmare a acestei autorizări de a deschide negocieri, președinția, asistată de secretarul general/înalt reprezentant, a negociat un acord cu Ucraina cu privire la procedurile de securitate pentru schimbul de informații clasificate.

               (3)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Ucraina cu privire la procedurile de securitate pentru schimbul de informații clasificate se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 13 iunie 2005.

            Pentru Consiliu

            Președintele

         J. ASSELBORN


title: 2013/559/UE: Decizia Parlamentului European din 17 aprilie 2013 privind închiderea conturilor Centrului de Traduceri pentru Organismele Uniunii Europene pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/173

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Centrului de Traduceri pentru Organismele Uniunii Europene pentru exercițiul financiar 2011
   (2013/559/UE)
   PARLAMENTUL EUROPEAN,

               —

               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2011,

               —

               având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2011, însoțit de răspunsurile centrului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0069/2013),

               1.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2011;

               2.

               încredințează Președintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 12.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 314, 7.12.1994, p. 1.

      (5)  JO L 357, 31.12.2002, p. 72.


title: Decizia 2014/294/PESC a Consiliului din 20 mai 2014 de modificare a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya)

text:
               21.5.2014

               RO

               Jurnalul Oficial al Uniunii Europene

               L 151/24

         DECIZIA 2014/294/PESC A CONSILIULUI
   din 20 mai 2014
   de modificare a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 mai 2013, Consiliul a adoptat Decizia 2013/233/PESC (1), prin care s-a instituit Misiunea de asistență a Uniunii Europene pentru gestionarea integrată a frontierelor în Libia (EUBAM Libya). Decizia 2013/233/PESC expiră la data de 21 mai 2015. Valoarea de referință financiară acoperă perioada 22mai 2013-21 mai 2014.

               (2)

               Decizia 2013/233/PESC ar trebui modificată pentru a se prelungi până la 21 mai 2015 perioada acoperită de valoarea de referință financiară.

               (3)

               Misiunea EUBAM Libya se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2013/233/PESC se modifică după cum urmează:

               1.

               La articolul 11, alineatul (5) se înlocuiește cu următorul text:
               „(5)   Șeful misiunii asigură protecția informațiilor UE clasificate în conformitate cu Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (2).

                  (2)  JO L 274, 15.10.2013, p. 1.”"

               2.

               La articolul 13, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EUBAM Libya pentru perioada 22 mai 2013-21 mai 2014 este de 30 300 000 EUR.
               Valoarea de referință financiară destinată acoperirii cheltuielilor aferente EUBAM Libya pentru perioada 22 mai 2014-21 mai 2015 este de 26 200 000 EUR.”

               3.

               La articolul 15 alineatele (1) și (2), trimiterile la „Decizia 2011/292/UE” se înlocuiesc cu trimiteri la „Decizia 2013/488/UE”.

         Articolul 2
   Prezenta decizie intră în vigoare la data adoptării.

      Adoptată la Bruxelles, 20 mai 2014.

            Pentru Consiliu

            Președintele

         A. KYRIAZIS

      (1)  Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 138, 24.5.2013, p. 15).


title: Decizia Comisiei din 3 februarie 2014 de desemnare a siturilor care au obținut marca patrimoniului european în 2013

text:
               5.2.2014

               RO

               Jurnalul Oficial al Uniunii Europene

               C 33/4

      DECIZIA COMISIEI

   din 3 februarie 2014
   de desemnare a siturilor care au obținut marca patrimoniului european în 2013
   2014/C 33/04
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 1194/2011/UE a Parlamentului European și a Consiliului din 16 noiembrie 2011 de instituire a unei acțiuni a Uniunii Europene privind marca patrimoniului european (1), în special articolul 14 alineatul (1),
   întrucât:

               (1)

               La 28 noiembrie 2013, juriul european a transmis raportul privind procesul de selecție a siturilor pentru acordarea mărcii patrimoniului european în 2013 și, ținând seama de recomandările sale, Comisia ar trebui să desemneze siturile care urmează să primească distincția.

               (2)

               În conformitate cu articolul 15 din Decizia nr. 1194/2011/UE, fiecare sit care a obținut marca ar trebui să fie monitorizat cu regularitate, pentru a asigura continuitatea îndeplinirii criteriilor și respectarea proiectului și a planului de lucru prezentate în cererea depusă pentru selecție,

         DECIDE DUPĂ CUM URMEAZĂ:
   Articol unic
   Marca patrimoniului european se acordă sitului arheologic Carnuntum (Austria), sălii Great Guild din Muzeul estonian de istorie (Estonia), lagărul Westerbork (Țările de Jos) și Palatul Păcii (Țările de Jos).

      Adoptată la Bruxelles, 3 februarie 2014.

            Pentru Comisie

         Androulla VASSILIOU

            Membru al Comisiei

      (1)  JO L 303, 22.11.2011, p. 1.


title: Decizia Comisiei din 15 noiembrie 2012 de înființare a Grupului de coordonare în domeniul energiei electrice

text:
               17.11.2012

               RO

               Jurnalul Oficial al Uniunii Europene

               C 353/2

         DECIZIA COMISIEI
   din 15 noiembrie 2012
   de înființare a Grupului de coordonare în domeniul energiei electrice
   2012/C 353/02
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 194 alineatul (1) din tratat stabilește obiectivele de asigurare a funcționării pieței energiei și a securității aprovizionării cu energie în Uniune, de promovare a eficienței energetice, a economiilor de energie, de dezvoltare a formelor noi și regenerabile de energie, precum și de interconectare a rețelelor energetice în spirit de solidaritate.

               (2)

               Directiva 2005/89/CE a Parlamentului European și a Consiliului din 18 ianuarie 2006 privind măsurile menite să garanteze siguranța aprovizionării cu energie electrică și investițiile în infrastructuri (1) prevede obligația statelor membre de a asigura un nivel ridicat de securitate a aprovizionării cu energie electrică și de a lua în considerare posibilitățile de cooperare transfrontalieră în acest scop. Comisiei îi revine responsabilitatea de a monitoriza și de a revizui aplicarea acestei directive.

               (3)

               Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă de energie electrică și de abrogare a Directivei 2003/54/CE (2) prevede norme detaliate privind piața internă a energiei electrice. Prin aceste norme, UE urmărește, inter alia, să dezvolte în continuare interconexiunile transfrontaliere și să asigure un nivel ridicat de siguranță al aprovizionării cu energie electrică.

               (4)

               Directiva 2009/72/CE încredințează autorităților de reglementare sarcina de a monitoriza respectarea normelor de siguranță și fiabilitate a rețelei și investițiile în capacitatea de producție în scopul securității aprovizionării. În conformitate cu Regulamentul (CE) nr. 713/2009 (3), Agenția pentru cooperarea autorităților de reglementare din domeniul energiei va asista autoritățile de reglementare, iar în cazul în care este necesar, le va coordona acțiunile și va monitoriza executarea sarcinilor Rețelei europene a operatorilor de sisteme de transport de energie electrică („ENTSO-E”).

               (5)

               Directiva 2009/72/CE prevede, de asemenea, că operatorii sistemului de transport sunt responsabili de asigurarea unui sistem sigur, fiabil și eficient de energie electrică, iar Regulamentul (CE) nr. 714/2009 (4) încredințează ENTSO-E sarcina de a adopta instrumente pentru a asigura coordonarea exploatării rețelei în condiții normale și de urgență și de a prezenta cu regularitate o evaluare cu privire la adecvarea capacităților europene de producție.

               (6)

               În temeiul Directivei 2009/72/CE, statele membre, precum și autoritățile de reglementare, sunt obligate să coopereze între ele și cu Comisia în scopul integrării piețelor lor naționale, ca un prim pas către crearea unei piețe interne complet liberalizate. Comisia monitorizează punerea în aplicare a dispozițiilor Directivei 2009/72/CE (5).

               (7)

               Creșterea producției de energie electrică din surse regenerabile de energie duce la noi provocări pentru piața internă de energie electrică, în special în ceea ce privește stabilitatea și securitatea rețelei de distribuție a energiei electrice. Un grad sporit de coordonare a măsurilor legate de politica pieței interne de energie electrică între statele membre, alte părți interesate și Comisie este esențial pentru reușita integrării piețelor europene de energie electrică, precum și pentru menținerea unui standard ridicat de securitate a alimentării cu energie electrică.

               (8)

               Prin urmare, Comisia a lansat o serie de reuniuni cu reprezentanți la nivel înalt ai autorităților competente din statele membre, ai autorităților naționale de reglementare în domeniul energiei, ai ENTSO-E și ai Agenției pentru Cooperarea Autorităților de Reglementare din Domeniul Energiei („agenția”) pentru a face schimb de opinii și a aduna idei care să contribuie la conceperea politicii sale privind securitatea aprovizionării cu energie electrică, inclusiv stabilitatea rețelelor și adecvarea capacităților de producție. Aceste prime activități și ideea unui grup de coordonare în domeniul energiei electrice au fost discutate la reuniunea informală a Consiliului Energie de la Wroclaw din septembrie 2011 și la reuniunile Consiliului Transporturi, Telecomunicații și Energie din noiembrie 2011 și februarie 2012.

               (9)

               Aceste reuniuni ale reprezentanților la nivel înalt s-au dovedit a fi foarte utile pentru Comisie și pentru toate părțile interesate implicate. Ele au furnizat idei prețioase cu privire la piața internă de energie electrică și la chestiunile legate de securitatea aprovizionării și au permis discutarea diferitelor soluții posibile pentru a aborda problemele existente. Cu ocazia acestor reuniuni s-a subliniat necesitatea de a aborda noile provocări legate de piețele de energie electrică integrate la nivel european.

               (10)

               Este, prin urmare, oportun să se formalizeze acest grup de experți în domeniul energiei electrice și să se definească sarcinile și structura acestuia.

               (11)

               Grupul trebuie să contribuie la consolidarea și intensificarea cooperării și coordonării între statele membre și Comisie în domeniul schimburilor comerciale transfrontaliere de energie electrică și al chestiunilor legate de securitatea aprovizionării, inclusiv adecvarea capacităților de producție și stabilitatea rețelelor și, de asemenea, să pregătească eventuale inițiative politice noi și să reacționeze la posibile crize în materie de aprovizionare.

               (12)

               Grupul de coordonare în domeniul energiei electrice trebuie să furnizeze Comisiei și membrilor săi expertiza necesară în materie de politică pentru inițiativele care vizează conservarea și consolidarea integrării piețelor și securitatea aprovizionării cu energie electrică.

               (13)

               Grupul trebuie să fie compus din autoritățile competente ale statelor membre (ministerul competent pentru energie electrică și autoritatea națională de reglementare), ENTSO-E și agenția. Trebuie prevăzute norme privind dezvăluirea de informații de către membrii grupului.

               (14)

               Datele cu caracter personal privind membrii grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6),

         ADOPTĂ PREZENTA DECIZIE:
   Articolul 1
   Înființarea Grupului de coordonare în domeniul energiei electrice
   Grupul de coordonare în domeniul energiei electrice, denumit în continuare „grupul”, se înființează prin prezentul regulament.
   Articolul 2
   Sarcinile grupului
   (1)   Grupul are următoarele sarcini:

               (a)

               să servească drept platformă pentru schimbul de informații și coordonarea măsurilor de politică în domeniul energiei electrice care au un impact transfrontalier, precum și pentru schimbul de experiență, bune practici și expertiză și, de asemenea, să sprijine Comisia în elaborarea inițiativelor sale de politică;

               (b)

               să faciliteze schimbul de informații și cooperarea în ceea ce privește securitatea aprovizionării cu energie electrică, inclusiv adecvarea capacităților de producție și stabilitatea rețelelor transfrontaliere.

         (2)   Grupul trebuie, în special:

               (a)

               să schimbe informații referitoare la deciziile privind producerea și transportul de energie electrică și la consecințele potențiale ale acestor activități asupra comerțului transfrontalier și stabilității rețelelor transfrontaliere;

               (b)

               să discute chestiuni specifice care constituie motive de îngrijorare cu privire la stabilitatea rețelelor și/sau adecvarea capacităților de producție cu scopul de a ajunge la soluții coordonate în conformitate cu piața internă de energie;

               (c)

               să analizeze în mod regulat proiecțiile cu privire la adecvarea capacităților de producție întocmite de ENTSO-E, în special în cazul în care aceste rapoarte indică un risc potențial în legătură cu securitatea aprovizionării;

               (d)

               să promoveze schimbul de informații, prevenirea situațiilor de urgență și o acțiune coordonată în astfel de situații în interiorul Uniunii și cu țări terțe.

         Articolul 3
   Consultare
   Comisia poate consulta grupul cu privire la orice chestiune referitoare la energia electrică și, în special, în legătură cu securitatea aprovizionării cu energie electrică.
   Articolul 4
   Structura grupului
   (1)   Grupul este compus din următorii membri:

               (a)

               autoritățile statelor membre, în special ministerele competente în domeniul energiei;

               (b)

               autoritățile naționale de reglementare în domeniul energiei;

               (c)

               Agenția pentru Cooperarea Autorităților de Reglementare din Domeniul Energiei („agenția”), instituită prin Regulamentul (CE) nr. 713/2009 (7);

               (d)

               Rețeaua europeană a operatorilor de sisteme de transport de energie electrică („ENTSO pentru energie electrică”), instituită prin Regulamentul (CE) nr. 714/2009 (8).

         (2)   Fiecare membru numește maximum doi reprezentanți permanenți și doi supleanți pentru a participa la activitatea grupului. Unul dintre reprezentanții permanenți ai statului membru trebuie să fie șeful de departament pentru energie din cadrul guvernului. Unul dintre reprezentanții permanenți ai autorităților naționale de reglementare trebuie să fie directorul general sau președintele. Unul dintre reprezentanții permanenți numiți de agenție trebuie să fie directorul acesteia. Unul dintre reprezentanții permanenți numiți de ENTSO-E este secretarul general. Supleanții sunt numiți în conformitate cu aceleași condiții ca și membrii; ei îi înlocuiesc în mod automat pe membrii absenți sau indisponibili.
   (3)   Într-o situație de urgență la nivelul Uniunii, la nivelul unui stat membru sau la nivel regional, sau în alte situații excepționale, membrii grupului pot solicita Comisiei să numească mai mult de doi reprezentanți care să participe la activitatea grupului.
   (4)   Numele membrilor grupului, precum și numele reprezentanților permanenți ai membrilor grupului și ale supleanților acestora și ale observatorilor se publică în Registrul grupurilor de experți și al altor entități similare ale Comisiei („Registrul”) (9).
   (5)   Fiecare membru al grupului de coordonare în domeniul energiei electrice se înregistrează prin internet („site-ul CIRCABC” (10)) și se asigură că statutul său de membru este actualizat.
   (6)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Mod de funcționare
   (1)   Grupul este prezidat de un reprezentant al Comisiei („președintele”).
   (2)   Președintele convoacă grupul în mod regulat și comunică acestuia informațiile primite de la membrii săi, păstrând în același timp confidențialitatea informațiilor sensibile din punct de vedere comercial.
   (3)   Cu acordul serviciilor Comisiei, grupul poate înființa subgrupuri care să examineze probleme specifice, pe baza unor termeni de referință definiți de grup. Aceste subgrupuri se dizolvă odată cu îndeplinirea mandatului lor.
   (4)   Reprezentantul Comisiei poate invita experți din afara grupului, având competențe specifice în legătură cu un subiect de pe ordinea de zi, de exemplu, reprezentanți ai organizațiilor de consumatori sau de producători sau ai unor țări terțe, pentru a participa la lucrările grupului sau ale subgrupului în mod ad hoc. De asemenea, reprezentantul Comisiei poate acorda statutul de observator unor persoane fizice, unor organizații, astfel cum sunt definite în regula numărul 8 alineatul (3) din regulile orizontale aplicabile grupurilor de experți, precum și unor țări candidate.
   (5)   Membrii grupurilor de experți și reprezentanții acestora, precum și experții și observatorii invitați trebuie să respecte obligațiile de secret profesional prevăzute în tratate și în normele de implementare a acestora, precum și normele de securitate ale Comisiei privind protecția informațiilor clasificate ale UE, stabilite în anexa la Decizia 2001/844/CE a Comisiei, CECO, Euratom (11). Dacă aceste obligații nu sunt îndeplinite, Comisia poate lua toate măsurile adecvate.
   (6)   Reuniunile grupului și ale subgrupurilor acestuia au loc, în principiu, la sediul Comisiei. Comisia asigură serviciile de secretariat. La reuniunile grupului și ale subgrupurilor acestuia pot fi invitate alte servicii ale Comisiei și Serviciul European de Acțiune Externă, dacă subiectele care urmează să fie discutate privesc direct aceste servicii.
   (7)   Fără a aduce atingere alineatului (6) din prezentul articol, Comisia pune toate documentele de lucru relevante la dispoziția membrilor grupului prin intermediul unui spațiu de lucru pentru colaborare cu partenerii Uniunii Europene (site-ul internet CIRCA). În plus, Comisia publică toate documentele relevante, fie prin includerea acestora în registru, fie prin intermediul unui link, inclus în registru, către un site internet dedicat. Trebuie prevăzute excepții de la publicarea sistematică în cazul în care divulgarea conținutului unui document ar putea aduce atingere protecției unui interes public sau privat, astfel cum se prevede la articolul 4 din Regulamentul (CE) nr. 1049/2001.
   Articolul 6
   Cheltuielile aferente reuniunilor
   (1)   Participanții la activitățile grupului și ale subgrupurilor acestuia nu sunt remunerați pentru serviciile pe care le prestează.
   (2)   Cheltuielile de călătorie suportate de câte un reprezentant al fiecărui stat membru și al autorității naționale de reglementare sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile respective sunt rambursate în limitele creditelor disponibile, alocate în cadrul procedurii anuale de alocare a resurselor.

      Adoptată la Bruxelles, 15 noiembrie 2012.

            Pentru Comisie

         Günther OETTINGER

            Membru al Comisiei

      (1)  JO L 33, 4.2.2006, p. 22.

      (2)  JO L 211, 14.8.2009, p. 55.

      (3)  JO L 211, 14.8.2009, p. 1.

      (4)  JO L 211, 14.8.2009, p. 15.

      (5)  Pentru aspectele legate de securitatea aprovizionării, a se vedea în special articolul 47 alineatul (1) litera (c) din Directiva 2009/72/CE (monitorizare). De asemenea, Comisia trebuie să evalueze chestiunile legate de securitatea aprovizionării, în contextul deciziilor de certificare [a se vedea articolul 11 alineatul (7) din Directiva 2009/72/CE] și este încurajată să prezinte recomandări pentru negocierea acordurilor relevante cu țările terțe care abordează securitatea aprovizionării (a se vedea considerentul 25 din Directiva 2009/72/CE).

      (6)  JO L 8, 12.1.2001, p. 1.

      (7)  A se vedea nota de subsol nr. 3.

      (8)  A se vedea nota de subsol nr. 4.

      (9)  Membrii care nu doresc să-și divulge numele pot solicita derogarea de la această regulă. Cererea de a nu divulga numele unui membru al unui grup de experți se consideră justificată ori de câte ori publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

      (10)  CIRCABC înseamnă Centrul de resurse de comunicare și informare pentru administrații, societăți și cetățeni (Communication & Information Resource Centre for Administrations, Businesses and Citizens).

      (11)  JO L 317, 3.12.2001, p. 1.


title: 2007/617/CE: Decizia Consiliului din 18 septembrie 2007 de numire a cinci membri și a cinci supleanți de naționalitate maghiară în cadrul Comitetului Regiunilor

text:
               25.9.2007

               RO

               Jurnalul Oficial al Uniunii Europene

               L 249/8

      DECIZIA CONSILIULUI

   din 18 septembrie 2007
   de numire a cinci membri și a cinci supleanți de naționalitate maghiară în cadrul Comitetului Regiunilor
   (2007/617/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului maghiar,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Patru posturi de membri în cadrul Comitetului Regiunilor au rămas vacante în urma încheierii mandatelor domnului BOR, domnului DIÓSSY, domnului FÁBIÁN și domnului KÁLI. Unul dintre posturile de membru în cadrul Comitetului Regiunilor a devenit vacant ca urmare a schimbării de mandat a domnului BIHARY. Trei posturi de supleanți în cadrul Comitetului Regiunilor au devenit vacante ca urmare a încheierii mandatelor domnului MÁTIS, domnului NÉMETH și domnului LITTER. Două posturi de supleanți în cadrul Comitetului Regiunilor au devenit vacante ca urmare a numirii domnului NAGY și a domnului GEMESI, în prezent supleanți, în calitate de membri,

         DECIDE:
   Articolul 1
   Următoarele persoane sunt numite în cadrul Comitetului Regiunilor pe durata restantă a mandatului, și anume până la 25 ianuarie 2010:

               (a)

               în calitate de membri:

                           domnul Sándor NAGY, care îl înlocuiește pe domnul Imre BOR;

                           domnul Gábor BIHARY, reprezentant local, districtul trei, Budapesta, care îl înlocuiește pe domnul Gábor BIHARY, membru al Adunării generale a orașului Budapesta;

                           domnul András SZALAY, reprezentant local, Veszprém, care îl înlocuiește pe domnul M. Zsolt FÁBIÁN;

                           domnul György GÉMESI, care îl înlocuiește pe domnul Sandor KÁLI;

                           doamna Erika SZŰCS, viceprimar al localității Miskolc, care îl înlocuiește pe domnul Laszlo DIÓSSY;

                     și

               (b)

               în calitate de supleanți:

                           domnul Levente MAGYAR, membru al Adunării generale Jász-Nagykun-Szolnok, care îl înlocuiește pe domnul Sándor NAGY;

                           domnul Csaba MOLNÁR, membru al Adunării generale Győr-Msosn-Sopron, care îl înlocuiește pe domnul Andras MÁTIS;

                           domnul László VÉCSEY, primar al localității Szada, care îl înlocuiește pe domnul György GÉMESI;

                           doamna Kata TÜTTŐ, membru al Adunării generale a capitalei, care îl înlocuiește pe domnul Balázs NEMETH;

                           doamna Helga MIHÁLYI, membru al Adunării generale Borsod-Abaúj-Zemplén, care îl înlocuiește pe domnul Nándor LITTER.

         Articolul 2
   Prezenta decizie produce efecte de la data adoptării.

      Adoptată la Bruxelles, 18 septembrie 2007.

            Pentru Consiliu

            Președintele

         R. PEREIRA

      (1)  JO L 56, 25.2.2006, p. 75.


title: Decizia 2006/228/JAI a Consiliului din 9 martie 2006 de stabilire a datei de aplicare a anumitor dispoziții ale Deciziei 2005/211/JAI privind introducerea unor noi funcții ale Sistemului de informații Schengen, inclusiv în combaterea terorismului

text:
Anunţ juridic important

|

32006D0228

Official Journal L 081 , 18/03/2006 P. 0045 - 0045 Official Journal L 270 , 29/09/2006 P. 0342 - 0342

		20060309Decizia 2006/228/JAI a Consiliuluidin 9 martie 2006de stabilire a datei de aplicare a anumitor dispoziții ale Deciziei 2005/211/JAI privind introducerea unor noi funcții ale Sistemului de informații Schengen, inclusiv în combaterea terorismuluiCONSILIUL UNIUNII EUROPENE,având în vedere Decizia 2005/211/JAI a Consiliului din 24 februarie 2005 privind introducerea unor noi funcții ale Sistemului de informații Schengen, inclusiv în combaterea terorismului [1], în special articolul 2 alineatul (4),întrucât:(1) Decizia 2005/211/JAI prevede că dispozițiile articolului 1 se aplică de la o dată care este stabilită de Consiliu, de îndată ce sunt îndeplinite condițiile prealabile necesare, iar Consiliul poate decide stabilirea de date diferite pentru aplicarea diverselor dispoziții. Condițiile prealabile menționate anterior au fost îndeplinite în ceea ce privește articolul 1 punctul 7 din Decizia 2005/211/JAI, noul articol 100 alineatul (3) litera (f).(2) În ceea ce privește Elveția, prezenta decizie constituie o dezvoltare a dispozițiilor din acquis-ul Schengen, în sensul Acordului semnat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen [2], care intră în domeniul de aplicare la care se face referire la articolul 1 litera G din Decizia 1999/437/CE [3] a Consiliului, coroborată cu articolul 4 alineatul (1) din Deciziile 2004/849/CE [4] a Consiliului privind semnarea în numele Uniunii Europene și 2004/860/CE [5] a Consiliului privind semnarea în numele Comunității Europene și aplicarea cu titlu provizoriu a anumitor dispoziții din acordul menționat,DECIDE:Articolul 1Articolul 1 punctul 7 din Decizia 2005/211/JAI, noul articol 100 alineatul (3) litera (f), se aplică de la 31 martie 2006.Articolul 2Prezenta decizie intră în vigoare de la data adoptării sale. Prezenta decizie se publică în Jurnalul Oficial al Uniunii Europene.Adoptată la Bruxelles, 9 martie 2006.Pentru ConsiliuPreședinteleJ. Pröll[1] JO L 68, 15.3.2005, p. 44.[2] Document 13054/04 al Consiliului disponibil pe http://register.consilium.eu.int[3] JO L 176, 10.7.1999, p. 31.[4] JO L 368, 15.12.2004, p. 26.[5] JO L 370, 17.12.2004, p. 78.--------------------------------------------------


title: 2013/811/UE: Decizia Consiliului din 17 decembrie 2013 de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2011/444/UE

text:
               31.12.2013

               RO

               Jurnalul Oficial al Uniunii Europene

               L 355/91

         DECIZIA CONSILIULUI
   din 17 decembrie 2013
   de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2011/444/UE
   (2013/811/UE)
   CONSILIUL UNIUNII EUROPENE,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute în Regulamentul (CEE, Euratom, CECO) nr. 259/68 al Consiliului (1), în special articolul 2 din statutul respectiv și articolul 6 din regimul respectiv,
   întrucât:

               (1)

               În conformitate cu articolul 240 alineatul (2) primul paragraf din Tratatul privind funcționarea Uniunii Europene, Secretariatul General al Consiliului se află sub autoritatea unui Secretar General.

               (2)

               Din perspectiva Regulamentului (UE, Euratom) nr. 1023/2013 al Parlamentului European și al Consiliului (2) care introduce un nou grup de funcții AST/SC, ar trebui să se adopte o nouă decizie prin care să se stabilească, pentru Secretariatul General al Consiliului, autoritatea de numire și, respectiv, autoritatea abilitată să încheie contracte de muncă și ar trebui să fie abrogată Decizia 2011/444/UE a Consiliului (3),

         ADOPTĂ PREZENTA DECIZIE:
   Articolul 1
   Competențele conferite autorității de numire prin Statutul funcționarilor Uniunii Europene („Statutul funcționarilor”) și, respectiv, autorității abilitate să încheie contracte de muncă prin Regimul aplicabil celorlalți agenți ai Uniunii Europene („Regimul aplicabil celorlalți agenți”), se exercită, în ceea ce privește Secretariatul General al Consiliului:

               (a)

               de către Consiliu, pentru Secretarul General;

               (b)

               de către Consiliu, la propunerea Secretarului General, pentru aplicarea, în cazul directorilor generali, a articolelor 1a, 30, 34, 41, 49, 50 și 51 din Statutul funcționarilor;

               (c)

               de către Secretarul General în celelalte cazuri.

         Secretarul General este autorizat să delege, în întregime sau parțial, directorului general al administrației, toate sau o parte din competențele sale în ceea ce privește aplicarea Regimului aplicabil celorlalți agenți, precum și aplicarea Statutului funcționarilor în ceea ce privește funcționarii din cadrul grupelor de funcții AST și AST/SC, cu excepția competențelor referitoare la numirea și la încetarea definitivă a contractului de muncă al funcționarilor și la angajarea altor agenți.
   Articolul 2
   Decizia 2011/444/UE a Consiliului se abrogă.
   Articolul 3
   Prezenta decizie intră în vigoare la 1 ianuarie 2014.

      Adoptată la Bruxelles, 17 decembrie 2013.

            Pentru Consiliu

            Președintele

         L. LINKEVIČIUS

      (1)  Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor și Regimul aplicabil celorlalți agenți ai Comunității Europene (JO L 56, 4.3.1968, p. 1).

      (2)  Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15).

      (3)  Decizia 2011/444/UE a Consiliului din 12 iulie 2011 de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2006/491/CE, Euratom (JO L 191, 22.7.2011, p. 21).


title: Decizia Consiliului din 28 noiembrie 2006 privind încheierea Acordului sub formă de schimb de scrisori între Comunitatea Europeană și Republica Argentina în ceea ce privește modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polonia, Republicii Slovenia și Republicii Slovacia, în cadrul procesului de aderare la Uniunea Europeană

text:
Anunţ juridic important

|

32006D0930

Jurnalul Oficial L 355 , 15/12/2006 p. 0091 - 0091 Jurnalul Oficial L 200 , 01/08/2007 p. 0372 - 0372

		20061128Decizia Consiliuluidin 28 noiembrie 2006privind încheierea Acordului sub formă de schimb de scrisori între Comunitatea Europeană și Republica Argentina în ceea ce privește modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polonia, Republicii Slovenia și Republicii Slovacia, în cadrul procesului de aderare la Uniunea Europeană(2006/930/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 22 martie 2004, Consiliul a autorizat Comisia să deschidă negocieri cu anumiți alți membri ai OMC, în temeiul articolului XXIV alineatul (6) din GATT 1994, în cadrul aderării la Uniunea Europeană a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polonia, Republicii Slovenia și Republicii Slovacia.(2) Negocierile au fost purtate de către Comisie, în consultare cu comitetul instituit în temeiul articolului 133 din tratat, ținând seama de directivele de negociere adoptate de Consiliu.(3) Comisia a finalizat negocierile pentru încheierea unui Acord sub formă de schimb de scrisori între Comunitatea Europeană și Republica Argentina. Acest acord trebuie să fie aprobat,DECIDE:Articolul 1Se aprobă, în numele Comunității, Acordul sub formă de schimb de scrisori încheiat între Comunitatea Europeană și Republica Argentina în ceea ce privește modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polonia, Republicii Slovenia și Republicii Slovacia, în cadrul procesului de aderare la Uniunea Europeană.Textul acordului sub formă de schimb de scrisori se atașează la prezenta decizie.Articolul 1aComisia adoptă normele de aplicare a acordului sub formă de schimb de scrisori în conformitate cu procedura stabilită la articolul 1b alineatul (2) din prezenta decizie.Articolul 1b(1) Comisia este asistată de către comitetul de gestionare a cerealelor înființat prin articolul 25 din Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [1] sau de comitetul competent pentru produsul în cauză, înființat prin articolul corespunzător din regulamentul cu privire la organizarea comună a pieței respective.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE [2]. Perioada prevăzută la articolul 4 alineatul (3) din Decizia 1999/468/CE se stabilește la o lună.Articolul 2Președintele Consiliului este autorizat să desemneze persoana împuternicită (persoanele împuternicite) să semneze acordul sub formă de schimb de scrisori, menționat la articolul 1, prin care Comunitatea își asumă obligații.Adoptată la Bruxelles, 28 noiembrie 2006.Pentru ConsiliuPreședinteleE. Heinäluoma[1] JO L 270, 21.10.2003, p.78. Regulament, astfel cum a fost modificat prin Regulamentul (CE) nr. 1154/2005 al Comisiei (JO L 187, 19.7.2005, p. 11).[2] JO L 184, 17.7.1999, p 23.--------------------------------------------------


title: Decizia Consiliului din 15 septembrie 1986 privind încheierea unui acord sub formă de schimb de scrisori privind produsele neagricole și produsele agricole transformate care nu intră sub incidența acordului dintre Comunitatea Economică Europeană și Regatul Norvegiei

text:
               02/Volumul 03

               RO

               Jurnalul Ofícial al Uniunii Europene

               64

         31986D0551

               L 328/20

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 15 septembrie 1986
   privind încheierea unui acord sub formă de schimb de scrisori privind produsele neagricole și produsele agricole transformate care nu intră sub incidența acordului dintre Comunitatea Economică Europeană și Regatul Norvegiei
   (86/551/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât este necesară aprobarea acordului sub formă de schimb de scrisori privind produsele neagricole și produsele agricole transformate care nu intră sub incidența acordului între Comunitatea Economică Europeană și Regatul Norvegiei, pentru a se ține seama de aderarea Regatului Spaniei și a Republicii Portugheze la Comunitate,
   DECIDE:
   Articolul 1
   Acordul sub formă de schimb de scrisori privind produsele neagricole și produsele agricole transformate care nu intră sub incidența acordului între Comunitatea Economică Europeană și Regatul Norvegiei se aprobă în numele Comunității.
   Textul schimbului de scrisori este anexat la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.

      Adoptată la Bruxelles, 15 septembrie 1986.

            Pentru Consiliu

            Președintele

         G. HOWE


title: 2014/634/UE: Decizia Parlamentului European din 3 aprilie 2014 privind închiderea conturilor întreprinderii comune SESAR pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/352

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor întreprinderii comune SESAR pentru exercițiul financiar 2012
   (2014/634/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune SESAR pentru exercițiul financiar 2012,

               —

               având în vedere Raportul Curții de Conturi privind conturile anuale ale întreprinderii comune SESAR pentru exercițiul financiar 2012, însoțit de răspunsul întreprinderii comune (1),

               —

               având în vedere Recomandarea Consiliului din 18 februarie 2014 (05851/2014 – C7-0053/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (4), în special articolul 4b,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0197/2014),

               1.

               aprobă închiderea conturilor întreprinderii comune SESAR pentru exercițiul financiar 2012;

               2.

               încredințează președintelui sarcina de a transmite prezenta decizie directorului executiv al întreprinderii comune SESAR, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 369, 17.12.2013, p. 49.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 64, 2.3.2007, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2013/411/UE: Decizia Consiliului din 22 iulie 2013 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea anexei XIII la Acordul privind SEE

text:
               1.8.2013

               RO

               Jurnalul Oficial al Uniunii Europene

               L 205/8

         DECIZIA CONSILIULUI
   din 22 iulie 2013
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea anexei XIII la Acordul privind SEE
   (2013/411/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XIII la acesta.

               (3)

               Anexa XIII la Acordul privind SEE cuprinde dispoziții specifice privind toate modurile de transport.

               (4)

               Regulamentul (CE) nr. 1070/2009 al Parlamentului European și al Consiliului din 21 octombrie 2009 de modificare a Regulamentelor (CE) nr. 549/2004, (CE) nr. 550/2004, (CE) nr. 551/2004 și (CE) nr. 552/2004 în vederea îmbunătățirii performanței și durabilității sistemului aviatic european (3) urmează să fie încorporat în Acordul privind SEE cu anumite adaptări pentru statele AELS care fac parte din SEE.

               (5)

               Adaptările pentru statele AELS care fac parte din SEE au ca obiect aplicabilitatea modificărilor introduse prin Regulamentul (CE) nr. 1070/2009 la articolele 5, 11 și 13a din Regulamentul (CE) nr. 549/2004 (4), la articolul 9a alineatul (2) litera (c), articolul 9a alineatul (2) litera (i) și articolul 9a alineatele (5) și (6) din Regulamentul (CE) nr. 550/2004 (5) și la articolul 6 alineatul (2) din Regulamentul (CE) nr. 551/2004 (6).

               (6)

               Prin urmare, anexa XIII la Acordul privind SEE ar trebui să fie modificată în consecință.

               (7)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a anexei XIII la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 22 iulie 2013.

            Pentru Consiliu

            Președintele

         C. ASHTON

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 300, 14.11.2009, p. 34.

      (4)  JO L 96, 31.3.2004, p. 1.

      (5)  JO L 96, 31.3.2004, p. 10.

      (6)  JO L 96, 31.3.2004, p. 20.

      PROIECT
      DECIZIA NR. …/… A COMITETULUI MIXT AL SEE
      din
      de modificare a anexei XIII (Transporturile) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolul 98,
      întrucât:

                  (1)

                  Regulamentul (CE) nr. 1070/2009 al Parlamentului European și al Consiliului din 21 octombrie 2009 de modificare a Regulamentelor (CE) nr. 549/2004, (CE) nr. 550/2004, (CE) nr. 551/2004 și (CE) nr. 552/2004 în vederea îmbunătățirii performanței și durabilității sistemului aviatic european (1) urmează să fie încorporat în Acordul privind SEE.

                  (2)

                  Spațiul aerian în care Islanda este responsabilă pentru furnizarea serviciilor de trafic aerian este situat în întregime în cadrul regiunii Atlanticului de Nord a OACI, regiunea făcând obiectul unei planificări regionale și a unor acorduri regionale care îi permit să funcționeze ca un bloc funcțional de spațiu aerian și să răspundă necesităților operaționale și cerințelor care diferă de cele ale regiunile EUR și AFI ale OACI.

                  (3)

                  Prin urmare, anexa XIII la Acordul privind SEE ar trebui modificată în consecință,

            ADOPTĂ PREZENTA DECIZIE:
      Articolul 1
      Anexa XIII la Acordul privind SEE se modifică după cum urmează:

                  1.

                  Textul de la punctul 66t [Regulamentul (CE) nr. 549/2004 al Parlamentului European și al Consiliului] se modifică după cum urmează:

                              (i)

                              se adaugă următorul text:
                              „, astfel cum a fost modificat prin:

                                          —

                                             32009 R 1070: Regulamentul (CE) nr. 1070/2009 al Parlamentului European și al Consiliului din 21 octombrie 2009 (JO L 300, 14.11.2009, p. 34).”;

                              (ii)

                              textul adaptării (a) se înlocuiește cu următorul text:

                                          „(a)

                                          La articolul 5 se adaugă următoarele alineate:
                                          «(6)   Statele AELS participă pe deplin în cadrul comitetului instituit în conformitate cu alineatul (1), cu excepția dreptului de vot.
                                          (7)   Autoritatea AELS de Supraveghere are statut de observator în cadrul Comitetului pentru cerul unic.»”;

                              (iii)

                              adaptarea (b) este renumerotată și devine adaptarea (h);

                              (iv)

                              se introduc următoarele adaptări:

                                          „(b)

                                          La articolul 11, cuvintele «la nivel comunitar» se înlocuiesc cu «la nivel regional sau național» în ceea ce privește Islanda.

                                          (c)

                                          În ceea ce privește Islanda, articolul 11 se aplică de la 1 ianuarie 2015.

                                          (d)

                                          Articolul 11 alineatul (2) prima teză se citește după cum urmează:
                                          «Comitetul permanent al statelor AELS poate desemna Eurocontrol sau un alt organism imparțial și competent să acționeze în calitate de „organism de evaluare a performanțelor”. În cazul în care Comisia a desemnat un organism de evaluare a performanțelor, Comitetul permanent al statelor AELS depune toate eforturile pentru a desemna aceeași entitate în condiții similare pentru a îndeplini aceleași sarcini cu privire la statele AELS.»

                                          (e)

                                          La articolul 11 alineatul (3) litera (c) se adaugă următorul paragraf:
                                          «În cazul în care un bloc funcțional de spațiu aerian acoperă spațiul aerian al unuia sau mai multor state membre ale UE și cel al unuia sau mai multor state AELS, sarcinile și competențele prevăzute la prezentul punct sunt efectuate și exercitate de către Comisie, cu privire la statele membre ale UE, și de către Autoritatea AELS de Supraveghere, cu privire la statele AELS. Comisia și Autoritatea AELS de Supraveghere cooperează în acest sens în vederea adoptării de poziții identice.»

                                          (f)

                                          La articolul 11 alineatul (3) litera (e) se adaugă următorul paragraf:
                                          «În cazul în care evaluarea privește obiectivele de performanță aplicabile unuia sau mai multor state membre ale UE și unuia sau mai multor state AELS, evaluarea este efectuată de către Autoritatea AELS de Supraveghere, cu privire la statele AELS, și de către Comisie, cu privire la statele membre ale UE. Comisia și Autoritatea AELS de Supraveghere cooperează în scopul prezentării în comun a rezultatelor către Comitetul pentru cerul unic.»

                                          (g)

                                          La articolul 13a, în ceea ce privește statele AELS, cuvintele «statele membre și Comisia» se înlocuiesc cu «statele AELS și Autoritatea AELS de Supraveghere».”

                  2.

                  Textul de la punctul 66u [Regulamentul (CE) nr. 550/2004 al Parlamentului European și al Consiliului] se modifică după cum urmează:

                              (i)

                              se adaugă următorul text:
                              „, astfel cum a fost modificat prin:

                                          —

                                             32009 R 1070: Regulamentul (CE) nr. 1070/2009 al Parlamentului European și al Consiliului din 21 octombrie 2009 (JO L 300, 14.11.2009, p. 34).”;

                              (ii)

                              adaptările (a), (b), (c) și (d) se renumerotează și devin adaptările (d), (e), (f) și (g);

                              (iii)

                              se introduc următoarele adaptări:

                                          „(a)

                                          În ceea ce privește Islanda, articolul 9a alineatul (2) litera (c) se citește după cum urmează:
                                          «asigură coerența cu rețeaua de rute europene creată în conformitate cu articolul 6 din regulamentul privind spațiul aerian sau cu rețeaua de rute creată în cadrul regiunii Atlanticului de Nord a OACI;».

                                          (b)

                                          În ceea ce privește Islanda, articolul 9a alineatul (2) litera (i) se citește după cum urmează:
                                          «facilitează coerența cu obiectivele de performanță regionale sau naționale.»

                                          (c)

                                          La articolul 9a alineatul (6) se adaugă următorul paragraf:
                                          «Comisia și Autoritatea AELS de Supraveghere evaluează îndeplinirea cerințelor prevăzute la alineatul (2) de către blocurile funcționale de spațiu aerian care implică unul sau mai multe state membre ale UE și unul sau mai multe state AELS și cooperează în vederea prezentării în comun a rezultatelor spre examinare Comitetului pentru cerul unic. În cazul în care Comisia și Autoritatea AELS de Supraveghere consideră că un bloc de spațiu aerian nu îndeplinește cerințele necesare, acestea inițiază dialoguri cu statele membre ale UE și, respectiv, cu statele AELS în cauză pentru a ajunge la un consens în ceea ce privește măsurile necesare în vederea rectificării situației.»”

                  3.

                  Textul de la punctul 66v [Regulamentul (CE) nr. 551/2004 al Parlamentului European și al Consiliului] se modifică după cum urmează:

                              (i)

                              se adaugă următorul text:
                              „, astfel cum a fost modificat prin:

                                          —

                                             32009 R 1070: Regulamentul (CE) nr. 1070/2009 al Parlamentului European și al Consiliului din 21 octombrie 2009 (JO L 300, 14.11.2009, p. 34).”;

                              (ii)

                              textele adaptărilor (a) și (b) se elimină;

                              (iii)

                              adaptarea (c) se renumerotează și devine adaptarea (d);

                              (iv)

                              se introduc următoarele adaptări:

                                          „(a)

                                          La articolul 6 alineatul (2), cuvântul «Comisia» se înlocuiește, în ceea ce privește statele AELS, cu sintagma «Comitetul permanent al statelor AELS».

                                          (b)

                                          La articolul 6 alineatul (2) litera (b) al treilea paragraf, cuvintele «după consultarea Comitetului pentru cerul unic și» nu se aplică în ceea ce privește statele AELS.

                                          (c)

                                          La articolul 6 alineatul (2) litera (b) al treilea paragraf se adaugă următorul text:
                                          «În cazul în care Comisia a desemnat un administrator de rețea, Comitetul permanent al statelor AELS depune toate eforturile pentru a desemna aceeași entitate în condiții similare pentru a îndeplini aceleași sarcini cu privire la statele AELS.»”

                  4.

                  La punctul 66w [Regulamentul (CE) nr. 552/2004 al Parlamentului European și al Consiliului] se adaugă următorul text:
                  „, astfel cum a fost modificat prin:

                              —

                                 32009 R 1070: Regulamentul (CE) nr. 1070/2009 al Parlamentului European și al Consiliului din 21 octombrie 2009 (JO L 300, 14.11.2009, p. 34).”

            Articolul 2
      Textele Regulamentului (CE) nr. 1070/2009 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 300, 14.11.2009, p. 34.

         (2)  [Nu au fost semnalate obligații constituționale.] [Au fost semnalate obligații constituționale.]


title: Decizia (PESC) 2016/917 a Consiliului din 9 iunie 2016 de abrogare a Deciziei 2010/656/PESC de reînnoire a măsurilor restrictive impuse împotriva Côte d'Ivoire

text:
               10.6.2016

               RO

               Jurnalul Oficial al Uniunii Europene

               L 153/38

         DECIZIA (PESC) 2016/917 A CONSILIULUI
   din 9 iunie 2016
   de abrogare a Deciziei 2010/656/PESC de reînnoire a măsurilor restrictive impuse împotriva Côte d'Ivoire
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 octombrie 2010, Consiliul de Securitate al Organizației Națiunilor Unite a adoptat Rezoluția Consiliului de Securitate al Organizației Națiunilor Unite (RCSONU) 1946 (2010) care reînnoiește măsurile impuse împotriva Côte d'Ivoire.

               (2)

               La 29 octombrie 2010, Consiliul a adoptat Decizia 2010/656/PESC (1) de reînnoire a măsurilor restrictive impuse împotriva Côte d'Ivoire.

               (3)

               La 28 aprilie 2016, Consiliul de Securitate al Organizației Națiunilor Unite a adoptat RCSONU 2283 (2016) de încheiere, cu efect imediat, a tuturor sancțiunilor ONU împotriva Côte d'Ivoire.

               (4)

               Având în vedere RCSONU 2283 (2016), precum și evoluțiile recente din Côte d'Ivoire, Consiliul a decis să elimine, de asemenea, toate măsurile restrictive suplimentare ale Uniunii împotriva țării respective.

               (5)

               În consecință, Decizia 2010/656/PESC ar trebui abrogată,

         ADOPTĂ PREZENTA DECIZIE:
   Articolul 1
   Decizia 2010/656/PESC se abrogă.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 9 iunie 2016.

            Pentru Consiliu

            Președintele

         G.A. VAN DER STEUR

      (1)  Decizia 2010/656/PESC a Consiliului din 29 octombrie 2010 de reînnoire a măsurilor restrictive impuse împotriva Côte d'Ivoire (JO L 285, 30.10.2010, p. 28).


title: Decizia a Consiliului din 14 iulie 2015 de numire a unui membru în cadrul Consiliului de administrație al Agenției Europene pentru Produse Chimice

text:
               15.7.2015

               RO

               Jurnalul Oficial al Uniunii Europene

               C 231/2

         DECIZIA A CONSILIULUI
   din 14 iulie 2015
   de numire a unui membru în cadrul Consiliului de administrație al Agenției Europene pentru Produse Chimice
   (2015/C 231/03)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede că îi revine Consiliului să numească câte un reprezentant din fiecare stat membru în calitate de membru al Consiliului de administrație al Agenției Europene pentru Produse Chimice (denumit în continuare „Consiliul de administrație”).

               (2)

               Prin Decizia sa din 13 mai 2013 (2), Consiliul a numit 12 membri ai Consiliului de administrație.

               (3)

               Guvernul neerlandez a informat Consiliul cu privire la intenția sa de a-l înlocui pe reprezentantul neerlandez în cadrul Consiliului de administrație și a prezentat o nominalizare pentru un nou reprezentant, care ar trebui să fie numit pentru perioada rămasă până la 31 mai 2017,

         ADOPTĂ PREZENTA DECIZIE:
   Articolul 1
   Domnul Hans Albert MEIJER, cetățean neerlandez, născut la 19 septembrie 1964, este numit în calitate de membru al Consiliului de administrație al Agenției Europene pentru Produse Chimice, în locul domnului Johannes Karel Barend Henri KWISTHOUT, pentru perioada cuprinsă între 14 iulie 2015 și 31 mai 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 14 iulie 2015.

            Pentru Consiliu

            Președintele

         P. GRAMEGNA

      (1)  JO L 396, 30.12.2006, p. 1.

      (2)  Decizia Consiliului din 13 mai 2013 privind numirea a doisprezece membri ai Consiliului de administrație al Agenției Europene pentru Produse Chimice (JO C 138, 17.5.2013, p. 14).


title: Decizia (UE) 2015/1915 a Consiliului din 9 octombrie 2015 de numire a doi membri spanioli și a trei supleanți spanioli în cadrul Comitetului Regiunilor

text:
               24.10.2015

               RO

               Jurnalul Oficial al Uniunii Europene

               L 280/26

         DECIZIA (UE) 2015/1915 A CONSILIULUI
   din 9 octombrie 2015
   de numire a doi membri spanioli și a trei supleanți spanioli în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerile guvernului spaniol,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatului domnului José Ramón BAUZÁ DÍAZ și al doamnei Cristina MAZAS PÉREZ-OLEAGA.

               (3)

               Trei locuri de supleant în cadrul Comitetului Regiunilor au devenit vacante ca urmare a încheierii mandatului doamnei María DE DIEGO DURÁNTEZ, al domnului Esteban MAS PORTELL și al doamnei Inmaculada VALENCIA BAYÓN,

         ADOPTĂ PREZENTA DECIZIE:
   Articolul 1
   Se numesc în calitate de membri în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               doamna Francina ARMENGOL I SOCIAS, Presidenta del Gobierno de las Islas Baleares

               —

               doamna Rosa Eva DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria

         Articolul 2
   Se numesc în calitate de supleanți în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               doamna María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León

               —

               domnul Marc PONS I PONS, Consejero de Presidencia del Gobierno de la Islas Baleares

               —

               domnul Juan José SOTA VERDIÓN, Consejero de Economía, Hacienda y Empleo de Cantabria.

         Articolul 3
   Prezenta decizie intră în vigoare la data adoptării.

      Adoptată la Bruxelles, 9 octombrie 2015.

            Pentru Consiliu

            Președintele

         J. ASSELBORN

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.


title: Decizia secretarului general al Consiliului/Înalt reprezentant pentru politica externă și de securitate comună din 25 iunie 2001 de stabilire a unui cod de bună conduită administrativă pentru Secretariatul General al Consiliului Uniunii Europene și personalul acestuia în relațiile profesionale cu publicul (2001/C 189/01)

text:
               18/Volumul 01

               RO

               Jurnalul Ofícial al Uniunii Europene

               124

         32001D0705(01)

               C 189/1

               JURNALUL OFÍCIAL AL UNIUNII EUROPENE

      DECIZIA SECRETARULUI GENERAL AL CONSILIULUI/ÎNALT REPREZENTANT PENTRU POLITICA EXTERNĂ ȘI DE SECURITATE COMUNĂ

   din 25 iunie 2001
   de stabilire a unui cod de bună conduită administrativă pentru Secretariatul General al Consiliului Uniunii Europene și personalul acestuia în relațiile profesionale cu publicul
   (2001/C 189/01)
   SECRETARUL GENERAL AL CONSILIULUI UNIUNII EUROPENE,
   având în vedere Tratatul de instituire a Comunității Europene și, în special, articolul 207 alineatul (2) al acestuia,
   având în vedere regulamentul de procedură al Consiliului și, în special, articolul 23 al acestuia,
   întrucât:

               (1)

               Dispozițiile dreptului comunitar privind deschiderea și transparența ar trebui pe deplin respectate în practica de fiecare zi a Secretariatului General al Consiliului (denumit în continuare „Secretariatul General”).

               (2)

               Experiența a arătat că un anumit număr de cereri de informații generale venite din partea cetățenilor nu intră în domeniul de aplicare a normelor care reglementează accesul publicului la documentele Consiliului astfel cum sunt stabilite de Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (1).

               (3)

               Este necesar să se prevadă orientări pentru relațiile profesionale ale membrilor personalului cu publicul,

         DECIDE:
   Articolul 1
   Prin prezenta decizie se adoptă un cod de bună conduită administrativă a Secretariatului General al Consiliului Uniunii Europene și a personalului acesteia în relațiile profesionale cu publicul. Acest cod este prevăzut în anexă.
   Articolul 2
   (1)   Prezenta decizie și codul anexat au drept obiectiv facilitarea aplicării drepturilor și obligațiilor care rezultă din tratatele și actele adoptate în aplicarea acestora, fără a crea drepturi suplimentare.
   (2)   Prezenta decizie nu prevalează asupra nici unei alte dispoziții din Tratatul privind Uniunea Europeană, din Tratatul de instituire a Comunității Europene, din Statutul funcționarilor și din Regimul aplicabil celorlalți agenți ai Comunității Europene, din Regulamentul (CE) nr. 1049/2001 al Parlamentului European și al Consiliului și nici asupra vreunei decizii adoptate de Consiliu referitoare la accesul publicului la documentele Consiliului.
   Articolul 3
   În cadrul Secretariatului General sunt adoptate măsurile necesare pentru ca prezenta decizie și codul anexat:

               —

               să fie publicate în Jurnalul Oficial al Comunităților Europene, seria „C”, să cunoască o difuzare cât mai largă și să fie puse la dispoziția publicului prin internet;

               —

               să fie respectate de membrii personalului.

         Articolul 4
   După doi ani de la data la care prezenta decizie produce efecte, codul de bună conduită administrativă anexat la aceasta face obiectul unei revizuiri în lumina experienței dobândite prin punerea sa în aplicare.
   Articolul 5
   Prezenta decizie produce efecte la 25 iunie 2001.

      Adoptată la Bruxelles, 25 iunie 2001.

            Secretarul General/Înaltul Reprezentant

         Javier SOLANA

      (1)  JO L 145, 31.5.2001, p. 43.
   ANEXĂ
   Cod de bună conduită administrativă pentru Secretariatul General al Consiliului Uniunii Europene și personalul acestuia în relațiile profesionale cu publicul
   Articolul 1
   Dispoziții generale
   (1)   În relațiile profesionale cu publicul, membrii personalului, și anume funcționarii și alți agenți ai Secretariatului General al Consiliului care se supun statutului funcționarilor Comunităților Europene și regimului aplicabil celorlalți agenți ai Comunităților Europene (denumit în continuare „statut”), respectă dispozițiile prevăzute de prezentul cod de bună conduită administrativă (denumit în continuare „cod”). Persoanele angajate cu contract de drept privat, experții detașați din serviciile naționale, stagiarii etc. care lucrează pentru Secretariatul General al Consiliului trebuie, de asemenea, să se conformeze acestui cod.
   (2)   Relațiile dintre Secretariatul General al Consiliului și personalul acestuia sunt reglementate exclusiv de statut.
   Articolul 2
   Domeniul de aplicare
   Prezentul cod prevede principiile generale de bună conduită administrativă care se aplică membrilor personalului în relațiile profesionale cu publicul, cu excepția cazului în care acestea sunt reglementate prin dispoziții speciale, cum sunt normele privind accesul la documentele și procedurile privind licitațiile publice.
   Articolul 3
   Nediscriminarea
   În rezolvarea cererilor și în răspunsurile pe care le oferă, membrii personalului se asigură că este respectat principiul tratamentului egal. Persoanele care se află în aceeași situație sunt tratate în același mod, cu excepția cazurilor în care un tratament special se justifică prin caracteristicile obiective ale problemei respective.
   Articolul 4
   Echitatea, loialitatea și neutralitatea
   (1)   Membrii personalului acționează în mod echitabil și rezonabil.
   (2)   În relațiile profesionale cu publicul și în conformitate cu obligațiile care le revin (în special cele impuse de articolul 11 din statut), membrii personalului acționează în orice împrejurare în interesul Uniunii Europene și al Consiliului, fără a se lăsa influențați nici de considerații personale sau naționale, nici de presiuni politice și fără a exprima opinii juridice personale.
   Articolul 5
   Amabilitate
   Membrii personalului sunt conștiincioși, corecți, amabili și abordabili. În răspunsurile date prin poștă sau la telefon sau în orice alt contact profesional cu publicul, aceștia se străduiesc să fie cât mai serviabili.
   Articolul 6
   Răspunsuri la solicitarea de informații
   (1)   Membrii personalului furnizează publicului informațiile solicitate, în cazul în care acestea țin de domeniul lor de competență. Aceștia se asigură ca aceste informații să fie cât mai clare și comprehensibile.
   (2)   În cazul în care, din motive de confidențialitate și/sau în conformitate cu normele aplicabile (în special articolul 17 din statut), un membru al personalului consideră că nu poate divulga informațiile solicitate, persoana respectivă este informată cu privire la motivele pentru care aceste informații nu pot fi comunicate.
   (3)   În cazul în care se solicită accesul la un document al Consiliului, se aplică dispozițiile specifice privind accesul publicului la document.
   Articolul 7
   Răspunsul la scrisori în limba utilizată de cetățeni
   În conformitate cu articolul 21 din Tratatul de instituire a Comunității Europene, Secretariatul General al Consiliului răspunde la scrisori în limba primei scrisori, cu condiția ca aceasta să fi fost redactată într-una din limbile oficiale ale Comunității.
   Articolul 8
   Apelurile telefonice
   (1)   Atunci când răspund la telefon, membrii personalului se prezintă și menționează numele serviciului în care lucrează. Membrii personalului identifică de asemenea persoana care a telefonat. Cu excepția cazului în care nu pot face acest lucru din motive de confidențialitate, în conformitate cu articolul 6 alineatul (2), aceștia furnizează informațiile solicitate sau îndrumă persoana care a telefonat către sursa corespunzătoare. Cu toate acestea, în cazul în care există o incertitudine cu privire la posibilitatea de a furniza aceste informații, membrii personalului își consultă superiorul ierarhic sau orientează persoana care a telefonat către acesta.
   (2)   În cazul în care o solicitare orală de informații este imprecisă sau complexă, membrul personalului contactat poate să ceară persoanei în cauză să formuleze cererea în scris.
   Articolul 9
   Termenele pentru răspunsurile scrise
   (1)   Membrii personalului răspund fără întârziere, în mod normal în termen de cincisprezece zile lucrătoare de la data primirii, la fiecare solicitare de informații adresată Secretariatului General.
   (2)   În cazul în care un răspuns motivat nu poate fi dat în termenul prevăzut la alineatul (1), membrul personalului competent îl informează cât mai curând posibil pe solicitant cu privire la aceasta. În acest caz, autorul întrebării primește un răspuns definitiv în cel mai scurt timp posibil.
   (3)   În răspuns, se indică serviciul și numele membrului personalului care răspunde de dosar.
   (4)   Nu este necesară trimiterea unui răspuns în cazul în care:

               —

               a fost primit un număr excesiv de scrisori sau de cereri identice;

               —

               a fost deja dat un răspuns la aceeași cerere venită din partea aceleiași persoane;

               —

               cererea are un caracter necorespunzător.

         (5)   În cazul în care o cerere scrisă nu este de competența membrului personalului care o primește, aceasta este transmisă fără întârziere serviciului competent al Secretariatului General pentru a fi rezolvată.
   (6)   În cazul în care cererea este imprecisă sau complexă, membrul personalului îi poate solicita autorului acesteia să aducă clarificări.
   (7)   În cazul în care membrul personalului consideră că o cerere ar fi trebuit adresată altei instituții, altui organism, altei organizații sau unei administrații naționale, cetățeanul este informat cu privire la aceasta iar cererea este de îndată transmisă instituției, organismului sau administrației respective.
   Articolul 10
   Cererile din partea mijloacelor de informare în masă
   Serviciul de presă răspunde de relațiile cu mijloacele de informare în masă. Cu toate acestea, în cazul în care cererile de informații din partea mijloacelor de informare în masă se referă la probleme tehnice din domeniile lor specifice de competență, membrii personalului pot să răspundă la acestea.
   Articolul 11
   Protecția datelor
   (1)   Membrii personalului care prelucrează datele personale ale unei persoane particulare respectă dispozițiile stabilite de Regulamentul (CE) nr. 45/2001 al Parlamentului European și al Consiliului din 18 decembrie 2 000 privind protecția persoanelor fizice în ceea ce privește prelucrarea datelor cu caracter personal de către instituțiile și organele comunitare și libera circulație a acestor date (1).
   (2)   În conformitate cu dispozițiile regulamentului menționat anterior, membrii personalului se abțin să prelucreze date personale în scopuri nelegitime sau să le transmită unor terți neautorizați.

      (1)  JO L 8, 12.1.2001, p. 1.


title: Decizia Comisiei din 26 iulie 2002 de instituire a unui Grup pentru politica în domeniul spectrului de frecvențe radioText cu relevanță pentru SEE.

text:
Anunţ juridic important

|

32002D0622

Official Journal L 198 , 27/07/2002 P. 0049 - 0051 Ediţie specială în limba cehă Chapter 13 Volume 29 P. 504  - 506 Ediţie specială în limba estonă Chapter 13 Volume 29 P. 504  - 506 Ediţie specială în limba maghiară Chapter 13 Volume 29 P. 504  - 506 Ediţie specială în limba lituaniană Chapter 13 Volume 29 P. 504  - 506 Ediţie specială în limba letonă Chapter 13 Volume 29 P. 504  - 506 Ediţie specială în limba malteză Chapter 13 Volume 29 P. 504  - 506 Ediţie specială în limba polonă Chapter 13 Volume 29 P. 504  - 506 Ediţie specială în limba slovacă Chapter 13 Volume 29 P. 504  - 506 Ediţie specială în limba slovenă Chapter 13 Volume 29 P. 504  - 506

		20020726Decizia Comisieidin 26 iulie 2002de instituire a unui Grup pentru politica în domeniul spectrului de frecvențe radio(Text cu relevanță pentru SEE)(2002/622/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Decizia nr. 676/2002/CE a Parlamentului European și a Consiliului din 7 martie 2002 privind un cadru de reglementare pentru politica în domeniul spectrului de frecvențe radio în Comunitatea Europeană [1] (denumită în continuare decizia "spectrul de frecvențe radio") stabilește un cadru comunitar politic și legal pentru politica în domeniul spectrului de frecvențe radio pentru a asigura coordonarea politicilor și, după caz, armonizarea condițiilor referitoare la disponibilitatea și utilizarea eficientă a spectrului de frecvențe radio necesar pentru crearea și funcționarea pieței interne în domenii ale politicii comunitare precum comunicațiile electronice, transportul și cercetarea și dezvoltarea.(2) Decizia "spectrul de frecvențe radio" amintește că Comisia poate organiza consultări pentru a ține seama de opiniile statelor membre, ale instituțiilor comunitare, ale întreprinderilor și ale tuturor utilizatorilor spectrului de frecvențe radio în cauză, cu caracter atât comercial, cât și necomercial, precum și de opiniile celorlalte părți interesate, cu privire la evoluția tehnologică, comercială și normativă care poate fi asociată cu utilizarea spectrului de frecvențe radio.(3) Trebuie instituit un grup consultativ denumit "Grupul pentru politica în domeniul spectrului de frecvențe radio" (denumit în continuare "Grupul"). Grupul trebuie să acorde Comisiei consiliere și asistență cu privire la aspecte referitoare la politica în domeniul spectrului de frecvențe radio, precum disponibilitatea spectrului, armonizarea și alocarea frecvențelor, furnizarea informațiilor privind alocarea, disponibilitatea și utilizarea spectrului de frecvențe radio, metodele care trebuie utilizate în vederea acordării drepturilor de utilizare a spectrului, reconfigurarea, migrarea utilizatorilor spre alte frecvențe, valorificarea și utilizarea eficientă a spectrului de frecvențe radio, precum și protecția sănătății oamenilor.(4) Grupul trebuie să contribuie la dezvoltarea unei politici comunitare în domeniul spectrului de frecvențe radio care să țină seama nu numai de parametrii tehnici, ci și de considerente economice, politice, culturale, strategice, sanitare și sociale, precum și de diversele nevoi posibil incompatibile ale utilizatorilor spectrului de frecvențe radio, în scopul asigurării unei situații echitabile, nediscriminatorii și echilibrate.(5) Grupul trebuie să fie compus din experții guvernamentali la nivel înalt ai statelor membre și reprezentantul la nivel înalt al Comisiei. Grupul poate cuprinde, de asemenea, observatori și poate invita alte persoane, inclusiv autorități de reglementare, autorități în materie de concurență, participanți la piață sau grupuri de utilizatori sau de consumatori, să participe, după caz, la reuniunile sale. Prin urmare, grupul trebuie să permită o cooperare între statele membre și Comisie, astfel încât să contribuie la dezvoltarea pieței interne.(6) Ținând seama de rolul său central în abordarea aspectelor legate de politica în domeniul spectrului de frecvențe radio în cadrul tuturor politicilor comunitare aplicabile, trebuie menținute strânse raporturi funcționale între grup și grupurile sau comitetele instituite în scopul punerii în aplicare a politicilor comunitare sectoriale precum politica transporturilor, politica pieței interne de echipamente radio, politica audiovizualului, politica spațiului și comunicațiile.(7) Decizia "spectrul de frecvențe radio" prevede instituirea unui Comitet pentru spectrul de frecvențe radio responsabil să asiste Comisia la elaborarea măsurilor obligatorii de aplicare privind armonizarea condițiilor referitoare la disponibilitatea și utilizarea eficientă a spectrului de frecvențe radio. Activitatea grupului nu trebuie să afecteze activitatea Comitetului.(8) Pentru a garanta eficiența dezbaterilor, fiecare delegație națională care participă la grup trebuie să adopte o poziție națională consolidată și coordonată față de toate politicile care afectează utilizarea spectrului de frecvențe radio în statul membru în cauză în ceea ce privește nu numai politica privind piața internă, ci și politicile în domeniul ordinii publice, al siguranței publice, al protecției civile și al apărării, deoarece utilizarea spectrului de frecvențe radio în cadrul respectivelor politici poate influența organizarea spectrului de frecvențe radio în ansamblul său. În prezent, diferite ministere naționale sunt responsabile de diferite părți din spectru.(9) Grupul trebuie să organizeze vaste consultări prospective cu privire la evoluțiile tehnologice, comerciale și normative referitoare la utilizarea spectrului de frecvențe radio cu toți utilizatorii în cauză, cu caracter atât comercial cât și necomercial, precum și cu toate celelalte părți interesate.(10) Utilizarea spectrului de frecvențe radio nu cunoaște frontiere și, ținând seama de apropiata aderare a unor noi state membre la Uniune, grupul poate fi deschis respectivelor țări și țărilor membre ale Spațiului Economic European.(11) CEAPT (Conferința Europeană a Administrațiilor Poștei și Telecomunicațiilor, care reunește 44 de țări europene) trebuie invitată la reuniunile Grupului în calitate de observator, ținând seama de incidența activităților asupra spectrului de frecvențe radio la nivel paneuropean, precum și de expertiza tehnică acumulată de CEAPT și de organismele sale asociate în domeniul gestionării spectrului de frecvențe radio. De asemenea, este oportun să se apeleze la o astfel de expertiză pe baza mandatelor care urmează să fie emise în temeiul deciziei "spectrul de frecvențe radio" în vederea elaborării măsurilor tehnice de aplicare în domeniul alocării spectrului de frecvențe radio și al disponibilității informațiilor. Ținând seama de importanța standardizării europene pentru dezvoltarea echipamentelor care utilizează spectrul de frecvențe radio, asocierea Institutului European de Standarde în Telecomunicații (ETSI) în calitate de observator este în egală măsură importantă,DECIDE:Articolul 1ObiectulSe instituie un grup consultativ pentru politica în domeniul spectrului de frecvențe radio, denumit Grupul pentru politica în domeniul spectrului de frecvențe radio (denumit în continuare "Grupul").Articolul 2ObiectiveleRolul grupului este de a acorda Comisiei consiliere și asistență în ceea ce privește aspecte ale politicii spectrului de frecvențe radio, coordonarea politicilor și, după caz, armonizarea condițiilor referitoare la disponibilitatea și utilizarea eficientă a spectrului de frecvențe radio necesar pentru crearea și funcționarea pieței interne.Articolul 3MembriiGrupul este compus din câte un expert guvernamental la nivel înalt din fiecare stat membru, precum și un reprezentant la nivel înalt al Comisiei.Comisia asigură secretariatul grupului.Articolul 4Normele de funcționareDin proprie inițiativă sau la cererea Comisiei, grupul adoptă avizele destinate Comisiei, prin consens sau, în absența unui consens, prin vot majoritar simplu, fiecare membru dispunând de un vot, cu excepția reprezentantului Comisiei, care nu participă la vot. Opiniile divergente se anexează la avizul adoptat. Observatorii pot participa la deliberări, dar nu participă la vot.Grupul alege un președinte dintre membrii săi. După caz, Comisia poate organiza activitatea grupului în subgrupuri și grupuri de lucru de experți.Comisia convoacă reuniunile grupului prin intermediul secretariatului și de comun acord cu președintele. Grupul își stabilește regulamentul de procedură la propunerea Comisiei fie prin consens sau, în absența unui consens, cu o majoritate de două treimi din voturi, fiecare stat membru dispunând de un vot, sub rezerva aprobării de către Comisie.Grupul poate invita observatori, inclusiv din statele SEE și din țările candidate în vederea aderării la Uniunea Europeană, precum și din Parlamentul European, CEAPT și ETSI să participe la reuniunile sale și poate audia experți și părți interesate.Articolul 5ConsultărileGrupul consultă în detaliu și în stadii inițiale participanții la piață, consumatorii și utilizatorii finali, în mod deschis și transparent.Articolul 6ConfidențialitateaFără să se aducă atingere dispozițiilor articolului 287 din tratat, membrii grupului, precum și observatorii și orice altă persoană care participă la grup au obligația de a nu divulga nici o informație de care dispun ca rezultat al activității grupului, a subgrupurilor sau a grupurilor de experți, în cazul în care Comisia îi informează că recomandarea solicitată sau întrebarea adresată este de natură confidențială. În astfel de situații, Comisia poate decide ca numai membrii grupului să participe la reuniuni.Articolul 7Intrare în vigoarePrezenta decizie intră în vigoare la data publicării în Jurnalul Oficial al Comunităților Europene.Grupul își preia atribuțiile la data intrării în vigoare a prezentei decizii.Adoptată la Bruxelles, 26 iulie 2002.Pentru ComisieErkki LiikanenMembru al Comisiei[1] JO L 108, 24.4.2002, p. 1.--------------------------------------------------


title: Decizia (UE) 2016/1830 a Consiliului din 11 octombrie 2016 privind încheierea, în numele Uniunii Europene, a protocolului de modificare a Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului

text:
               18.10.2016

               RO

               Jurnalul Oficial al Uniunii Europene

               L 280/1

         DECIZIA (UE) 2016/1830 A CONSILIULUI
   din 11 octombrie 2016
   privind încheierea, în numele Uniunii Europene, a protocolului de modificare a Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 115, coroborat cu articolul 218 alineatul (6) al doilea paragraf litera (b) și cu articolul 218 alineatul (8) al doilea paragraf,
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               În conformitate cu Decizia (UE) 2016/1392 a Consiliului (2), protocolul de modificare a Acordului dintre Comunitatea Europeană și Principatul Monaco prin care se prevăd măsuri similare celor prevăzute de Directiva 2003/48/CE a Consiliului (denumit în continuare „protocolul de modificare”) a fost semnat la 12 iulie 2016, sub rezerva încheierii sale la o dată ulterioară.

               (2)

               Textul protocolului de modificare care reprezintă rezultatul acestor negocieri reflectă în mod corespunzător directivele de negociere emise de Consiliu, deoarece aliniază Acordul dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului (3) (denumit în continuare „acordul”) cu cele mai recente evoluții la nivel internațional privind schimbul automat de informații, și anume standardul global pentru schimbul automat de informații privind conturile financiare în materie fiscală elaborat de Organizația pentru Cooperare și Dezvoltare Economică (OCDE). Uniunea, statele membre și Principatul Monaco au participat activ la lucrările Forumului mondial al OCDE pentru sprijinirea elaborării și punerii în aplicare a respectivului standard. Textul acordului, astfel cum este modificat prin protocolul de modificare, reprezintă temeiul juridic pentru punerea în aplicare a standardului global în relațiile dintre Uniune și Principatul Monaco.

               (3)

               Autoritatea Europeană pentru Protecția Datelor a fost consultată în conformitate cu articolul 28 alineatul (2) din Regulamentul (CE) nr. 45/2001 al Parlamentului European și al Consiliului (4).

               (4)

               Protocolul de modificare ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, protocolul de modificare a Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului (5).
   Articolul 2
   Președintele Consiliului efectuează, în numele Uniunii Europene, notificarea prevăzută la articolul 2 alineatul (1) din protocolul de modificare (6).
   Articolul 3
   Prezenta decizie intră în vigoare la data adoptării.

      Adoptată la Luxemburg, 11 octombrie 2016.,

            Pentru Consiliu

            Președintele

         P. KAŽIMÍR

      (1)  Avizul din 23 iunie 2016, (nepublicat încă în Jurnalul Oficial).

      (2)  Decizia (UE) 2016/1392 a Consiliului din 12 iulie 2016 privind semnarea, în numele Uniunii Europene, și aplicarea cu titlu provizoriu a protocolului de modificare a Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului (JO L 225, 19.8.2016, p. 1).

      (3)  JO L 19, 21.1.2005, p. 55.

      (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (5)  Textul protocolului de modificare a fost publicat în JO L 225, 19.8.2016, p. 3, împreună cu decizia privind semnarea sa.

      (6)  Data intrării în vigoare a protocolului se va publica în Jurnalul Oficial al Uniunii Europene prin grija Secretariatului General al Consiliului.